เทควันโดเล็งส่ง 3 จอมเตะ เก็บตัวบราซิล 10 วัน ก่อนลุย อลป.
สมาคมกีฬาเทควันโดฯ วางแผนล่าเหรียญทองโอลิมปิกเกมส์ 2016 เตรียมส่ง 3 จอมเตะ ที่ได้โควตาไปบราซิล ล่วงหน้า 10 วัน โดยจะให้ไปเก็บตัวที่เมือง เซา เปาโล ก่อน เนื่องจากโค้ช เช ยอง ซอก มีเพื่อนชาวเกาหลีใต้ ที่เปิดยิมสอนเทควันโดอยู่ที่นั่น จากนั้นค่อยเข้าไปยังนคร ริโอ เด จาเนโร เพื่อให้นักกีฬาได้มีเวลาปรับตัว ปรับเวลามากกว่าเดิม,บิ๊กเอ ผศ.พิมล ศรีวิกรม์ นายกสมาคมกีฬาเทควันโดแห่งประเทศไทย เป็นประธานการประชุมใหญ่สามัญ ประจำปี 2559 โดยมีสโมสรสมาชิกจำนวน 83 สโมสร จาก 120 สโมสรเข้าร่วม ที่โรงแรมอเล็กซานเดอร์ ถนนรามคำแหง เมื่อวันที่ 23 เม.ย.ที่ผ่านมา,วาระสำคัญในการประชุมครั้งนี้ ได้มีการแจ้งถึงงบดุลประจำปี สิ้นสุด ณ วันที่ 31 ธ.ค.2558 สมาคมฯ มีรายได้ 47,898,862.47 บาท และมีรายจ่าย 46,046,135.46 บาท สรุปมีรายได้สูงกว่ารายจ่าย 1,852,727.01 บาท จากนั้น ผศ.พิมล กล่าวว่า ในรอบปีที่ผ่านมา สมาคมฯต้องใช้งบประมาณสูงมาก เนื่องจากต้องส่งนักกีฬาไปแข่งขันรายการ เวิลด์ กรังด์ปรีซ์ เก็บคะแนนโอลิมปิกเกมส์ ค.ศ.2016 ทั้งในสหรัฐอเมริกา, อังกฤษ, รัสเซีย และ เม็กซิโก ซึ่งประเทศไทยคว้าโควตานักกีฬามากที่สุดในอาเซียน คือ 3 คน ส่วน ฟิลิปปินส์ และ กัมพูชา ได้เพียงชาติละ 1 คน เท่านั้น,ทั้งนี้ ในอนาคตสหพันธ์เทควันโดแห่งเอเชีย มีการหารือถึงการจัดการแข่งขัน เอเชียน กรังด์ปรีซ์ ขึ้นในทวีปเอเชียบ้าง เพื่อให้ชาติในเอเชียได้มีลุ้นเพิ่มมากขึ้น และไม่ต้องเดินทางไปเก็บคะแนนไกล ที่สำคัญยังประหยัดงบประมาณได้มากด้วย,หลังจบการประชุม ผศ.พิมล กล่าวว่า ตอนนี้สมาคมกีฬาเทควันโดฯ ได้ตั๋วไปโอลิมปิก ริโอเกมส์ แล้ว 3 ใบ จาก นก พรรณนภา หาญสุจินต์ รุ่น 57 กก.หญิง, เทม เทวินทร์ หาญปราบ รุ่น 58 กก.ชาย ส่วนรุ่น 49 กก.หญิง ยังต้องพิจารณาระหว่าง เทนนิส พาณิภัค วงศ์พัฒนกิจ และ เล็ก ชนาธิป ซ้อนขำ ซึ่งคงจะมีการพิจารณาตัดสินกันในเร็วๆ นี้,สำหรับการเตรียมความพร้อมสำหรับโอลิมปิกเกมส์ครั้งนี้ เราจะไม่เดินทางเข้าไปพักในหมู่บ้านนักกีฬาเร็วเกินไป ซึ่งแผนเบื้องต้น โค้ชเช เช ยอง ซุก หัวหน้าผู้ฝึกสอน มีเพื่อนชาวเกาหลีใต้ ที่เปิดยิมสอนเทควันโด อยู่ที่เมือง เซา เปาโล ในประเทศบราซิล ซึ่งเราจะเดินทางไปเก็บตัวที่นั่นก่อน เพื่อให้นักกีฬาไทยได้มีการปรับเวลา ประมาณ 10 วัน จากนั้นจะเดินทางต่อเข้านคร ริโอ เด จาเนโร เพื่อล่าเหรียญทองอันเป็นเป้าหมายและความหวังสูงสุดของเรา.
เทควันโดฯ วางแผนล่าเหรียญทองโอลิมปิกเกมส์ 2016 เตรียมส่ง 3 จอมเตะที่ได้โควตาไปบราซิล ล่วงหน้า 10 วัน โดยจะให้ไปเก็บตัวที่เมืองเซา เปาโล ก่อน เนื่องจากโค้ชเช ยอง ซอก มีเพื่อนชาวเกาหลีใต้ ที่เปิดยิมสอนเทควันโดอยู่ที่นั่น
เทควันโด,ผศ.พิมล ศรีวิกรม์,บิ๊กเอ,สมาคมกีฬาเทควันโดแห่งประเทศไทย,โค้ชเช,เช ยอง ซอก,โอลิมปิก 2016,ริโอ เกมส์,ข่าว,ข่าวกีฬา,ไทยรัฐออนไลน์